b'\n_START_ARTICLE_\nSan Mateo County\n_START_SECTION_\nGeografi\n_START_PARAGRAPH_\nSan Mateo County ligger i San Francisco Bay Area og dekker det meste av San Francisco-halv\xc3\xb8ya rett s\xc3\xb8r for San Francisco og nord for Santa Clara County og Santa Cruz County. San Francisco International Airport ligger i den nordlige enden av fylket, og Silicon Valley begynner i den s\xc3\xb8rlige enden._NEWLINE_De bebygde omr\xc3\xa5dene er hovedsakelig forstadsbebyggelse, med noen tett bebygde byomr\xc3\xa5der.\n_START_SECTION_\nHistorie\n_START_PARAGRAPH_\nSan Mateo County ble opprettet i 1856 ved at omr\xc3\xa5der ble skilt ut fra San Francisco County og Santa Cruz County._NEWLINE_Som stedsnavn er San Mateo kjent i omr\xc3\xa5det helt siden 1776 og er p\xc3\xa5 gamle kart brukt flere steder i fylket p\xc3\xa5 blant annet bosettinger og geografiske formasjoner. Fram til rundt 1850 ble imidlertid formen San Matheo brukt.\n_START_SECTION_\nBefolkning\n_START_PARAGRAPH_\nIf\xc3\xb8lge folketelling i 2009 hadde fylket 714\xc2\xa0936 innbyggere, 258\xc2\xa0648 husstander og 174\xc2\xa0582 familier._NEWLINE_Befolkningen er etnisk sammensatt, hvor 7,4% var av italiensk, 7,1% irsk, 7,0% tysk og 5,3% engelsk avstamming._NEWLINE_46,9% hadde engelsk som f\xc3\xb8rste spr\xc3\xa5k, 28.4% spansk, 6,2% tagalog, 4,0% kinesisk eller mandarin og 1,1% kantonesisk, og andre spr\xc3\xa5k utgjorde 4,2%.\n_START_SECTION_\nPolitikk\n_START_PARAGRAPH_\nPolitisk er fylket dominert av Det demokratiske parti. Fylket ledes av det direkte valgt fempersons The San Mateo County Board of Supervisors som leder det daglige arbeidet i fylket. De fem representerer hvert sitt distrikt, som er delt inn slik at de representerer omtrent like mange innbyggere, men velges samlet av alle fylkets velgere.\n_START_SECTION_\nKommunikasjoner\n_START_PARAGRAPH_\nDen nordlige delen av fylket er gjennom stasjoner i Daly City, Colma, South San Francisco, San Bruno, Millbrae og lufthavnen knyttet til Bay Area Rapid Transit.'